Drježdźany (dpa/SN). Energijowa změna w Sakskej bě jedna z hłownych temow dźensnišeho posedźenja Sakskeho krajneho sejma w Drježdźanach. Zapósłancy debatowachu wo fachowej knježerstwowej deklaraciji ministra za wobswět Wolframa Günthera (Zeleni). Jedna z temow aktualneje hodźiny bě połoženje na šulach. Hladajo na pobrachowacych wučerjow a wupadnjene hodźiny rěčeše Lěwica wo prekernej situaciji. Před sejmom demonstrowachu wučerjo a dźěłarnicy.
Města žadaja sej pomoc
Berlin (dpa/SN). Sejm městow Němskeje warnuje energijoweje krizy dla před eksistencu wohrožacymi strachami za měšćanske zawody ze swojimi mnohimi posłužbami. W lisće zwjazkowemu kanclerej Olafej Scholzej (SPD), wicekanclerej Robertej Habeckej (Zeleni) a financnemu ministrej Christianej Lindnerej (FDP) žadaja sej sejm a wjacori wyši měšćanosća wuchowanski fonds za wohrožene měšćanske zawody. Njeńdźe wšak jenož wo zastaranje z energiju, ale tež wotwožowanje wotpadkow abo rjedźenje dróhow.
Nazhonjenja Mexika wužiwać
szl_Latn slk_Latn szl_Latn hrv_Latn